**Սուսաննա (Սյուզաննա) Կլատեն** (գերմ.՝ Susanne Klatten, ապրիլի 28, 1962(1962-04-28), Bad Homburg vor der Höhe, Դարմշտադտի վարչական շրջան, Հեսսեն, Գերմանիայի Ֆեդերատիվ Հանրապետություն), գերմանացի ձեռնարկատեր, «BMW»-ի՝ ընտանեկան բիզնեսի ժառանգորդն ու համասեփականատերը։ 2019 թվականի տվյալներով նրա կարողությունը հասել է 19,2 միլիարդ դոլարի, որը Սուսաննա Կլատենին դարձրել է Գերմանիայի ամենահարուստ կինը, իսկ աշխարհի ամենահարուստ կանանց ցանկում զբաղեցնում է 46-րդ հորիզոնականը։

Ծագում
------

Սուսաննա Կլատենը ծնվել է 1962 թվականին Գերմանիայի Բադ Հոմբուրգ քաղաքում՝ արդյունաբերողներ Հերբերթ և Յոհան Քվինդտների (գերմ.՝ Quandt) ընտանիքում։ Նրա նախապապ Էմիլ Կվանդտն ունեցել է տեքստիլ գործարան։ Սուսաննա Կլատենի պապը՝ Գյունտեր Կվանդտը, առաջին համաշխարհային պատերազմի տարիներին գերմանական բանակին ապահովել է համազգեստով։ 1933 թվականին միացել է «Նացիոնալ-սոցիալիստական գերմանական բանվորական կուսակցությանը»։ Գյունթերի ձեռնարկությունների թիվն ավելացել է։ Նա ստացել է զգալի պաշտպանական պատվերներ։ Երկրորդ համաշխարհային պատերազմի մեկնարկից առաջ և ընթացքում Քվանդտի գործարանները մատակարարել են զինամթերք, հրաձգային զենք, հրետանի, մարտկոցներ և այլն։ Նրա որոշ գործարաններում օգտագործվել է համակենտրոնացման ճամբարների բանտարկյալների աշխատանքը։ Ամուսնացած էր երկրորդ անգամ՝ Մագդա Գեբելսի հետ (այն ժամանակ նա կրում էր Ֆրիդլենդեր ազգանունը)։ Նրանք որդի են ունեցել՝ Հարալդ Քվանդտին։

Ուսում
------

Բիզնես ֆինանսավորման ոլորտում աստիճան ստանալուց հետո՝ 1981-1983 թվականներին, աշխատել է Մայնի Ֆրանկֆուրտի «Young & Rubicam» գովազդային գործակալությունում։ Այս աշխատանքից հետո Սյուզաննա Կլատենը Բուքինգհեմյան համալսարանում մարքեթինգի և կառավարման դասընթաց է անցել և ստացել բիզնեսի կառավարման մագիստրոսի աստիճան Լոզանի կառավարման զարգացման միջազգային ինստիտուտի բիզնես-դպրոցում, որտեղ մասնագիտացել է գովազդի ոլորտում։ Շարունակել է աշխատել Լոնդոնի Դրեզդներ բանկում, «ՄակՔինզիի» և «Bankhaus Reuschel & Co.» բանկերում։ Իրականացրել է գաղտնի աշխատանք Սյուզաննա Կանտի անվան տակ՝ բիզնես գործընթացների ավելի հստակ և խորը ըմբռնման համար։

Բիզնես
------

### «BMW»

Հոր՝ Հերբերտ Քվանդի մահից հետո Սյուզաննա Կլատենը ժառանգել է համաշխարհային ավտոարդյունաբերության առաջատար «BMW» գերմանական արտադրողի բաժնետոմսերի մի մասը, դարձել հաջողակ արդյունաբերող և գործարար (մի մասն անցել է եղբորը՝ Շտեֆան Կվանդտին)։ Սյուզաննա Կլատենը ստացել է BMW-ի բաժնետոմսերի 12,5%-ը։ Նա 1997 թվականին հայտնվել է «BMW»-ի դիտորդական խորհրդում Շտեֆանի հետ միասին։

### Altana AG

Հոր ակտիվներում նաև այլ բիզնեսներ են եղել։ Սյուզաննա Կլատենը ստացել է դեղագործական և քիմիական արդյունաբերության ոլորտի «Altana AG» ընկերության բաժնետոմսերի 50,1%-ը։ Այն ներառված է «Altana AG» դիտորդական խորհրդում և օգնել է այն վերածել համաշխարհային դասի ընկերության, որը գերմանական «DAX» ցանկում հայտնվել է առաջատար ընկերությունների թոփ-30-ում։ 2006 թվականին «Altana AG»-ն իր դեղագործական ակտիվները վաճառել է «Nycomed» ընկերությանը 4,5 միլիարդ եվրոյով՝ կենտրոնանալով մասնագիտացված քիմիական բիզնեսի վրա։ 4,5 միլիարդ եվրոն բաշխվել է բաժնետերերին որպես դիվիդենտ։ «Altana AG»-ն պահպանել է իր ցուցակը ֆոնդային բորսայում, Կլատենը մնացել է նրա մեծամասնական բաժնետերը։ 2009 թվականին նա գնել է «Altana AG»-ի գրեթե բոլոր բաժնետոմսերը։

### Այլ ակտիվներ

Գերմանական քիմիական ընկերությունը, որը մասնագիտացած է ածխաջրածինների վերամշակման վրա (Գրաֆիտի արտադրություն), 2009 թվականի մարտի 16-ին «SGL Carbonruen»-ը հայտարարել է, որ Սյուզաննա Կլատենը «SGL»-ում բաժնետոմսերի իր մասնաբաժինն ավելացրել է 8%-ից մինչև գրեթե 25%։

Քննադատություն
--------------

Հանս Յոահիմ Ֆրիդրիխսի «Քվանդտների լռությունը» (անգլ.՝ The Silence of the Quandts) վավերագրական ֆիլմը, որը թողարկվել է 2007 թվականի հոկտեմբերին գերմանական «ARD» ընկերության կողմից, ուսումնասիրել է Քվանդտների ընտանեկան ձեռնարկության դերը Երկրորդ համաշխարհային պատերազմի տարիներին։ Ընտանիքի նացիստական անցյալն այդքան էլ հայտնի չէր, բայց վավերագրական ֆիլմը լայն լսարանին ցույց է տվել, որ Քվանդտների արդյունաբերական արտադրություններում լայնորեն օգտագործվել է ռազմագերիների և օստարբայտերների ստրկական աշխատանքը։ Ցուցադրությունից հինգ օր անց ընտանիքի չորս անդամները Քվանդտ ընտանիքի անունից հայտարարեցին հետազոտական նախագիծը ֆինանսավորելու մտադրության մասին, որի շրջանակներում պատմաբանները պետք է մանրամասն ուսումնասիրեին Ադոլֆ Հիտլերի օրոք ընտանիքի գործունեությունը։ 2011 թվականին հրատարակված 1200 էջանոց անկախ հետազոտությունը, որը կազմել է բոննցի պատմաբան Յոահիմ Շոլտիսեկը, եկել է հետևյալ եզրակացության. 

|  |  |  |
| --- | --- | --- |
|  | Քվանդտներն անխզելիորեն կապված էին նացիստների հանցագործությունների հետ։ |  |

։ Լրագրողական հետաքննությունից հետո Քվանդտների արտադրությունների վայրերում որևէ փոխհատուցում, ներողություն կամ հուշ չի եղել։ «BMW»-ն, ըստ հետաքննության, որևէ առնչություն չի ունեցել Քվանդտների հետ։

Ծանցանկ
-------

1. 1 2  Munzinger Personen (գերմ.)
2. 1 2  *Deutsche Nationalbibliothek* Record #141680520 // Gemeinsame Normdatei (գերմ.) — 2012—2016.
3. 1 2 3 4  «Susanne Klatten». *forbes.com*.
4. ↑  «Die Quandts». *welt.de*.
5. ↑  By OLLIE GILLMAN (2014 թ․ հոկտեմբերի 9). «Joseph Goebbels' wife's descendants are Germany's richest family: Relatives of Nazi propagandist's stepson are worth £24.5 billion». *dailymail.co.uk*.
6. ↑  Roger Manvell, Heinrich Fraenkel. «Doctor Goebbels: His Life and Death».
7. ↑  *Die Quandts* by Rüdiger Jungbluth, p. 356, published by Campus.de 3-593-36940-0
8. ↑  «The gigolo, the german heiress and a £6m revenge for her Nazi legacy». *The Independent*. 2011 թ․ հոկտեմբերի 23. Վերցված է 2015 թ․ նոյեմբերի 11-ին.
9. ↑  The Silence of the Quandts (English subtitles, German narration) ՅուԹյուբում
10. 1 2  Emma Bode and Brigitte Fehlau (2008 թ․ նոյեմբերի 29). «The Silence of the Quandts: The history of a wealthy German family. A documentary film by Eric Friedler and Barbara Siebert». World Socialist Web Site. Վերցված է 2014 թ․ նոյեմբերի 15-ին.
11. 1 2 3  Paterson, Tony (2011 թ․ սեպտեմբերի 29). «BMW dynasty breaks silence on its Nazi past». *The Independent*. Վերցված է 2014 թ․ նոյեմբերի 15-ին.
12. ↑  Bonstein, Julia (2007 թ․ դեկտեմբերի 10), «Breaking the Silence: BMW's Quandt Family to Investigate Wealth Amassed in Third Reich», *Der Spiegel*

Արտաքին հղոմներ
---------------

* Biography and news by Beth Shaw, rightpundits.com, 9 March 2009(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 141680520 · ISNI: 0000000115001848 · LCCN: no2010114747 · VIAF: 165318348 · WorldCat VIAF: 165318348 |

 |